ai4bharat/Pralekha huggingface dataset:
جل شکتی وزارت
این جی پی کے تحت آلودہ ندیوں کی صفائی
گنگا کی صفائی سے متعلق قومی مشن  کے ذریعہ نمامی گنگے پروگرام کا نفاذ ہورہا ہے۔ یہ دریائے گنگا اور اس کی معاون ندیوں کے تحفظ کے لئے ایک مربوط مشن ہے۔ یہ گنگا طاس کے اندر ندیوں تک پھیلا ہے۔ اس وقت ، ‘نمامی گنگے’ کے تحت آلودگی میں کمی کے لئے دریائے گنگا کی 13 معاون ندیوں میں سیوریج بنیادی ڈھانچہ کا کام جاری ہے جن میں یمنا ، کوسی ، سریو، رام گنگا، کالی ، کالی ، گومتی ، کھرکری ،بوڑھی گنڈک، دامودر، رسپنا بندل اور چمبل شامل ہیں۔
حکومت ریاست پنجاب سے راجستھان کی نہروں میں ہونے والی آلودگی کے مسئلے سے باخبر ہے ۔دریائے بیاس، پنجاب میں دریائے ستلج سے ملتی ہے اور ملنے کے بعد ندی کے بہاؤ کے اہم حصہ کو راجستھان کی دو نہروں کے ذریعہ موڑ دیا جاتا ہے۔ دریائے ستلج کے پانی کی کوالٹی ، بغیر صاف کئے ہوئے / جزوی طور پر صاف کئے ہوئے سیویج اور پنجاب کے شہروں اور قصبوں کی صنعتوں سے نکلنے والے گندے پانی کی وجہ سے خراب ہورہی ہے۔ ان شہروں میں لدھیانہ، جالندھر اور پھگواڑہ ، خاص طور سے لدھیانہ میں بدھا نالا سے کامن ایفلیونٹ ٹریٹمنٹ پلانٹس  اور سیویج ٹریٹمنٹ پلانٹس  کی ناکافی صلاحیت کی وجہ سے۔
یہ متعلقہ ریاستی حکومتوں اور شہری بلدیاتی اداروں کی ذمہ داری ہے کہ وہ پیداہونے والے سیویج کو جمع کرنے ، ٹرانسپورٹیشن اور صفائی کی سہولیات قائم کریں اور یہ یقینی بنائیں کہ بغیر صفائی کے سیویج ندیوں اور تالابوں میں نہ گرے۔ حکومت ہند مالی اور تکنیکی مدد کے ذریعہ ندیوں کی آلودگی کے چیلنجوں سے نمٹنے میں ریاستی حکومتوں کی کوششوں کو تقویت پہنچارہی ہے ۔
پنجاب میں 717.32 کروڑ روپئے کی لاگت سے 24 قصبوں میں ستلج اور بیاس دریاؤں کو محفوظ بنانے اور آلودگی میں کمی کے لئے نیشنل ریور کنزرویشن پلانٹ  کے تحت ، سیویج کو روکنے اور ان کی سمت موڑنے اور ، سیوج ٹریٹمنٹ پلانٹ جنگل بانی، کریمیٹوریم وغیرہ سے متعلق اسکیموں کے لئے امداد کو منظوری دی گئی ۔ ریاست میں گندے نالوں کو صاف کرنے کے لئے یومیہ 648.20 ملین لیٹر  کی صلاحیت والا پلانٹ قائم کیا گیا ہے۔
پنجاب پولیوشن کنٹرول بورڈ  ان صنعتوں کے خلاف کارروائی کررہا ہے جو گندے پانی کے اخراج کے ضابطوں کی خلاف ورزی کررہی ہیں اور پانی  سے متعلق ایکٹ، 1974 کے تحت ضابطوں نیز ماحولیات  ایکٹ ،1986 کو نافذ کررہا ہے۔ پنجاب ریاست کے دائرہ اختیار کے اندر مقامی اور شہری بدلیاتی ادارے، گندے نالوں سے نکلنے والی آلودگی کے ٹریٹمنٹ اور میونسپل ٹھوس فضلات جو کہ دریائے ستلج کے آبی ذخائر میں پیدا ہوتا ہے ، مناسب بنیادی ڈھانچہ فراہم کرنے کے لئے ذمہ دار ہیں۔
راجستھان کی نہر میں پانی کی خراب کوالٹی کے مخصوص معاملے میں، پنجاب کی ریاستی حکومت نے لدھیانہ شہر سے بدھا نالا میں ہونے والی آلودگی کو کم کرنے کےلئے خصوصی پروجیکٹ شروع کئے ہیں۔ اضافی 290 ایم ایل ڈی کی ایس ٹی پی صلاحیت پیدا کرنے ، ساتھ ہی موجودہ ایس ٹی پیز کی 263 ایم ایل ڈی کے احیاکے لئے کام جاری ہے۔
صنعتی آلودگی کے ٹریٹمنٹ کے لئے 15 ایم ایل ڈی کا ایک سی ای ٹی پی حال ہی میں مکمل کیا گیا ہے جبکہ دیگر 40 اور 50 ایم ایل ڈی کے 2 ایس ٹی پیز تکمیل کے آخری مراحل میں ہیں۔
توقع ہے کہ مذکورہ کام مکمل ہونے کے ساتھ بدھا نالا اور دریائے ستلج اور راجستھان کی نہروں کے پانی کی کوالٹی بہتر ہوگی۔
یہ معلومات آج راجیہ سبھا میں جل شکتی اور سماجی انصاف اور تفویض اختیارات کے وزیرمملکت جناب رتن لال کٹاریہ نے فراہم کیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.80 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
12)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
17,80,90,155
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17.80 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
ہندوستانی بحری جہاز ساوتری مشن ساگر کے ایک حصے کے طور پر میڈیکل سپلائی فراہم کرنے کے لئے بنگلہ دیش روانہ
نئی دہلی 31 اگست 2021: سمندر کے کنارے گشت کرنے والا ہندوستانی بحریہ کا جہاز آئی این ایس ساوتری 30 اگست 2021 کو وشاکھاپٹنم سے روانہ ہوا اور وہ چاٹگام، بنگلہ دیش کے رخ پر ہے۔ اس سفر کا مقصد عالمی وبا کوویڈ کی جاری لہر کا مقابلہ کرنے میں بنگلہ دیش کی فوج اور حکومتی ایجنسیوں کی جاری کوششوں کی معاونت کرنا ہے۔ جہاز دو ستمبر کو پہنچے گا جس پر 960 ایل پی جی ایم میڈیکل آکسیجن کے دو پلانٹس  ہیں۔ ایک بنگلہ دیشی بحریہ کیلئے اور ایک ڈھاکہ میڈیکل کالج کی خاطر۔
آئی این ایس ساوتری، وشاکھاپٹنم میں واقع مشرقی بحری کمان کے تحت ہندوستانی بحریہ کا ایک مقامی طور پر تیار کردہ سمندر کے کنارے گشت کرنے والا جہاز ہے۔ خطے میں سب کے لئے سلامتی اور ترقی کے لئے حکومت ہند کے ساگر تصور کے ایک حصے کے طور پر ہندوستانی بحریہ خطے کے ممالک کے ساتھ سرگرم عمل ہے اور بشمول جنوبی/ جنوب مشرقی ایشیا اور مشرقی افریقہ بحر ہند کی پوری حدود میں ایک سے زیادہ انسانی ہمدردی والے مشنوں میں سب سے آگے رہا ہے۔ اس سے قبل ہندوستانی بحری جہاز شکتی نے ایک سو ٹن ایل ایم او کولمبو، سری لنکا پہنچایا تھا جبکہ آئی این ایس ایروات فی الحال انڈونیشیا، ویت نام اور تھائی لینڈ کو طبی امداد کی ترسیل کے لئے جنوب مشرقی ایشیا میں متعین ہے۔
ہندستان اور بنگلہ دیش کے قریبی دیرینہ تعلقات ہیں وسیع پیمانے پر مختلف سرگرمیوں اور تعاملات کا احاطہ کرتے ہیں جن میں گزرنے والے برسوں کے ساتھ مضبوطی آئی ہے۔ ہندستان اور بنگلہ دیش کے لوگ قریبی ثقافتی بندھن میں بندھے ہیں اور ساتھ ہی جمہوری معاشرے اور ایک با ضابطہ نظم کی مشترکہ بصیرت رکھتے ہیں۔
وزارت اطلاعات ونشریات
وزارت اطلاعات و نشریات کے سیکرٹری نے ممبئی میں اینیمیشن، وی ایف ایکس، گیمنگ اور کامکس کے نیشنل سینٹر آف ایکسی لینس کے مجوزہ مقام کا معائنہ کیا
فلم اور تفریحی صنعت کے رہنماؤں کے ساتھ بات چیت
ممبئی میں اینیمیشن، وی ایف ایکس، گیمنگ اور کامکس پروجیکٹ کے مجوزہ نیشنل سینٹر آف ایکسی لینس کا سفر مزید آگے اُس وقت بڑھا جب اطلاعات و نشریات کے سکریٹری جناب اپوروا چندر نے اپنے دو روزہ دورے کے حصے کے طور پر وہاں کا دورہ کیا اور مختلف اسٹیک ہولڈروں کے ساتھ ایک سے زیادہ امور پر مشاورت کی۔
سکریٹری جناب اپوروا چندر نے جو مہاراشٹر کیڈر کے آئی اے ایس افسر ہیں، فلم سٹی کے قریب این سی او ای اے وی جی سی کی مجوزہ مقام کا دورہ کیا۔ حکومتِ مہاراشٹر کی طرف سے مختص یہ 20 ایکڑ کی اراضی ہے۔ وزارت اطلاعات و نشریات یہ سنٹر آئی آئی ٹی بمبئی کے اشتراک سے قائم کر رہی ہے۔ جناب چندر نے ڈائریکٹر آئی آئی ٹی بمبئی پروفیسر سُبھاش چودھری کے ساتھ مفصل بات چیت بھی کی۔
آئی بی سکریٹری نے فلم سٹی کمپلیکس میں واقع ویسلنگ ووڈس انٹرنیشنل فلم انسٹی ٹیوٹ کا بھی دورہ کیا اور جناب سبھاش گھئی اور دیگر لوگوں سے ملاقات کی۔ جناب اپوروا چندر نے ممبئی میں فلمسازی کے مختلف نجی اداروں کا بھی دورہ کیا جن میں فائر اسکور انٹرایکٹیو شامل ہے جو کہ ایک ہائپر کیزیوئل گیم ڈویلپمنٹ اسٹوڈیو ہے۔ انہوں نے وی ایف ایکس انڈسٹری میں تکنیکی ترقی کو سمجھنے کے لئے اسٹوڈیو کے عہدیداروں اور تکنیکی ماہرین کے ساتھ بات چیت کی۔ بعد میں جناب چندر نے فلم سازوں کے نقطہ نظر کو سمجھنے کے لئے یش راج اسٹوڈیو میں فلم اور تفریحی صنعت کے رہنماؤں کے ساتھ مفصل بات چیت کی۔
سابقہ دو دہائیوں میں خاص طور پر ہندوستانی اینی میشن، ویزوئل ایفیکٹس  اور گیمنگ انڈسٹری کو فروغ حاصل ہوا ہے۔ زیادہ سے زیادہ فلمساز اور ٹی وی پروڈیوسر بڑے پیمانے پر ٹیکنالوجی سے چلنے والی مصنوعات جیسے وی ایف ایکس اور اینی میشن کی جستجو رکھنے لگے ہیں تاکہ عام ایکس دیکھنے والوں کو راغب کیا جا سکے۔ اس شعبے میں ہنر مند پیشہ وروں کی مانگ بڑھتی جا رہی ہے۔
گیمنگ انڈسٹری میں ہندوستانی کمپنیوں نے مغربی گیم اسٹوڈیوز کے لے آؤٹ سورسنگ کمپنیوں کے طور پر آغاز کیا تھا اب وہ گیمز کو ڈیزائن کرنے اور ڈیولپ کرنے میں سرخرو ہو چکی ہیں۔ آگے بڑھنے کے اس سفر میں اے وی جی سی سیکٹر نچلی سطح پر تخلیقی صلاحیتوں کو فروغ دینے اور ہندوستانی اقدار کو اگلی نسل تک پہنچانے کا ذریعہ بن کر معاشرے پر زیادہ اثرات مرتب کر سکتا ہے۔ ساتھ ہی یہ بہت سے لوگوں کے لئے روزگار بھی پیدا کرے گا۔
اے وی جی سی میں نیشنل سنٹر آف ایکسیلینس کا تصور معیاری تعلیم اور میدان عمل میں مختصر پروگرام کے ذریعہ مہارت کی ضرورت کی تکمیل ہے۔ اس کا مقصد ہندوستان میں عالمی معیار کا ٹیلنٹ پول بنانا ہے تاکہ ہندوستانی اور عالمی تفریحی صنعت کی ضرورتوں کو پورا کیا جا سکے۔
زراعت اور کاشتکاروں کی فلاح و بہبود کی وزارت
جناب نریندر سنگھ تومر نے زراعت سے متعلق دو موبائل ایپس لانچ کئے
نئی دہلی ، 24 ستمبر / زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے کہا ہے کہ کسانوں کو اب اُن کے گھر قریب گراں قدر اور تکنیکی زرعی ساز و سامان آسانی سے دستیاب ہوں گے ۔ جناب تومر نے یہ بات دو موبائل ایپس یعنی ‘ سی ایچ سی فارم مشینری اور کرشی کسان ایپ فار جیو ٹیگنگ ’ کو آج نئی دلّی میں لانچ کرتے وقت کہی ۔
وزیر موصوف نے کہا کہ سی ایچ سی فارم مشینری ایپ کے ذریعے کسان اپنے لئے قابلِ استطاعت شرحوں پر کسٹم ہائرنگ مراکز سے ، جو کہ 50 کلو میٹر کے دائرے میں واقع ہوں گے ، مطلوبہ مشینری کا انتخاب کر سکیں گے اور اُس کا آڈر دے سکیں گے ۔ وزیر موصوف نے مزید کہا کہ اب تک اس موبائل ایپ پر 40000 کسٹم ہائرنگ سروس سینٹرس رجسٹرڈ کئے جا چکے ہیں ، جو 120000 زرعی مشینیں اور ساز و سامان کرایہ پر دیتے ہیں ۔
جناب تومر نے کہا کہ کرشی کسان ایپ کسانوں کو ، اُن کے قریبی علاقے میں بہترین اُپج دینے والی فصلوں اور بیجوں کے بارے میں اطلاعات فراہم کرے گا ۔ عمدہ قسم کی فصلوں کی کاشت کاری کرنے والا کوئی بھی کسان اِس پلیٹ فارم کا استعمال کرکے دوسرے کسانوں کو کاشت کاری کے بہترین طور طریقوں سے واقف کرا سکتا ہے تاکہ یہ ایپ دوسرے کسانوں کی بھی اِن طریقوں کو اپنانے میں مدد کرے ۔
یہ ایپ جیو ٹیگنگ اور فصلوں کی جیو فینسنگ میں بھی مدد کرے گا اور کسانوں کو موسم کی پیش گوئی سے متعلق پیغامات دے گا ۔ وزیر موصوف نے کسانوں سے اپیل کی کہ وہ اپنے کاشت کاری کے طور طریقوں کو بہتر بنانے کے لئے اِن خدمات سے فائدہ اٹھائیں اور اس طرح سے زیادہ زرعی پیداواریت کو یقینی بنائیں ۔ کئی زبانوں پر مشتمل موبائل ایپ سی ایچ سی فارم مشینری کسٹم سروس پرووائیڈرس کے پاس رجسٹریشن اور زرعی مشینری کسٹم سروس مراکز کے جیو ریفرینس فوٹو گراف کو اَپ لوڈ کرنے کے لئے دستیاب ہے ۔ اس پر دستیاب مشینری کی تصاویر بھی موجود ہیں ۔ اس ایپ کے ذریعے کسان ، خاص طور پر چھوٹے اور بہت چھوٹے درجے کے کسان گراں قدر اور تکنیکی زرعی ساز و سامان تک آسانی سے رسائی حاصل کر سکتے ہیں ، جس سے انہیں سبھی قسم کی زرعی مشینوں کے استعمال کی زیادہ سے زیادہ سہولت دستیاب ہو گی ۔ اس سے نہ صرف کسانوں کی آمدنی بڑھے گی بلکہ مختصر وقت میں زیادہ سے زیادہ زرعی فارموں کی مشین کاری میں بھی مدد ملے گی ۔ یہ ایپ کسانوں کو اُن کے علاقے میں موجود کسٹم ہائرنگ سروس سینٹرس سے بھی جوڑنے کا کام کرے گی ۔ یہ کسی بھی اینڈرائیڈ موبائل فون پر گوگل پلے اسٹور سے ڈاؤن لوڈ کیا جا سکتا ہے ۔
متعدد اسکیموں کے تحت کسٹم ہائرنگ سینٹرس / فارم مشینری بینکس اور ہائی ٹیک ہبس قائم کئے گئے ہیں ۔ ان اسکیموں میں مشن آن ایگریکلچرل میکنائزیشن ، راشٹریہ کرشی وکاس یوجنا اور کروپ ریسیوڈ مینجمنٹ اسکیم شامل ہیں ۔ یہ اسکیمیں زراعت اور کسانوں کی فلاح و بہبود کے تحت کام کرنے والے ڈی اے سی اینڈ ایف ڈبلیو کے ذریعے چلائی جاتی ہیں تاکہ کسانوں کو کرائے پر زرعی مشینیں دستیاب کرائی جا سکیں ، خاص طور پر چھوٹے اور بہت چھوٹے کسانوں کو ، جو بھاری بھرکم قیمتوں کے سبب اِن مشینوں کو نہیں خرید پاتے ۔
۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
 24.09.2019
U. No.4321
(Visitor Counter : 94
بھارتی چناؤ کمیشن
انتخابی کمیشن نے پولنگ کے اگلے مرحلوں کے لئے ویڈیو کانفرنسنگ کے ذریعہ تریپورہ اور مغربی بنگال میں مرکزی مشاہدین کے ساتھ انتخابات کے لئے کئے گئے انتظامات کا جائزہ لیا
نئیدہلی16 اپریل ۔اعلیٰ انتخابی کمشنر جناب سنیل اروڑہ اور انتخابی کمشنروں جناب اشوک لواسہ اور جناب سشیل چندر کی قیادت میں بھارت کے انتخابی کمیشن کی ٹیم نے آج لوک سبھا انتخابات 2019 کے لئے جاری عام انتخابات کے دوسرے اور تیسرے مرحلے کے تحت کرائی جانے والی پولنگ سے متعلق مغربی بنگال اورتریپورہ کے کچھ مخصوص حلقوں میں انتظامات کا جائزہ لیا۔ یہ جائزہ اُن عام مشاہدین ، پولیس مشاہدین اور اخراجات مشاہدین کے ساتھ ویڈیو کانفرنسنگ کے ذریعہ لیا گیا ،جنہیں مغربی بنگال میں جلپائی گُڑی ،دارجلنگ ، رائے گنج ، بالُر گھاٹ ، مالدہ اتر، مالدہ دکشن ، جنگی پور اور مرشد آباد پارلیمانی حلقوں میں دوسرے اور تیسرے مرحلے کے لئے تعینات کیا گیا ہے اور تریپورہ میں ، تریپورہ مشرقی پارلیمانی حلقے میں دوسرے مرحلے کے لئے تعینات کیا گیا ہے ۔
عام مشاہدین نے پولنگ اسٹیشنو ں پر کم سے کم یقینی سہولیات  پی ڈبلیو ڈی کی نقشہ بندی اور پولنگ اسٹیشنوں پر ان کی سہولیات کے لئے کئے گئے انتظامات ، ووٹروں میں یہ بیداری لائے جانے کہ فوٹو ووٹر پرچیوں  کو شناختی دستاویز کے طور پر نہیں قبول کیا جائے گا البتہ ووٹر کو بارہ مخصوص شناختی دستاویزات میں سے کوئی ایک دستاویز لاکر پولنگ کے دن پولنگ اسٹیشن پر دکھانی ہوگی،اس سے متعلق تیاریوں کے بارے میں مطلع کیا ۔ اگر سیاسی پارٹیوں وغیرہ سے کوئی شکایت ہے تو کمیشن نے شکایتوں کا جائزہ بھی لیا۔ جیساکہ مشاہدین کو یہ شکایت موصول ہوئی ہیں۔ پریشانی پیدا کرنے والے شناخت شدہ لوگوں اور امکانی طور پر ڈرانے دھمکانے والے لوگوں کے خلاف کئے گئے احتیاطی اقدامات کا بھی جائزہ لیا۔
کمیشن نے ہرایک پارلیمانی حلقے میں مرکزی مسلح پولیس فورس کی تعیناتی کا بھی تفصیلی جائزہ لیا۔ پولیس مشاہدین نے ضلع سکیورٹی / فورس کی تعیناتی سے متعلق منصوبے کی تیاریوں اور علاقے کے غلبے کے لئے مرکزی نیم فوجی دستوں کے استعمال اور اعتماد سازی کے اقدامات نیز نظم ونسق کی صورتحال کے بارے میں مطلع کیا ۔ مغربی بنگال اور جھارکھنڈ کے لئے خصوصی مرکزی پولیس مشاہد جناب وویک دوبے اور تریپورہ اور میز ورم کے لئے خصوصی مرکزی پولیس مشاہد جناب ایم کے داس بھی میٹنگ میں شریک تھے۔
اخراجات سے متعلق مشاہدین نے فلائنگ اسکویڈ ز  ْ اسٹیٹک نگراں ٹیموں  اور ویڈیو نگراں ٹیموں ، شکایتوں پر نظر رکھنے والے سیل ، ایف ایس ، ایس ایس ٹی اور پولیس اور امیدواروں کے کھاتوں کےمعائنے کےبارے میں کمیشن کو مطلع کیا۔
کمیشن نے سبھی مشاہدین سے زور دےکر کہا کہ وہ لگاتار نگرانی رکھیں اور یقین دہانی کرائیں کہ ووٹ ڈالنے کا کام پوری طرح آزادانہ ،شفاف اور قابل اعتبار طریقے سے جاری ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1892
(Visitor Counter : 31
کامرس اور صنعت کی وزارتہ
تجارت اور صنعت کے مرکزی وزیر، ایف ٹی اے مذاکرات کے لیے برطانیہ جائیں گے ۔ وہ ای ایف ٹی اے کے ساتھ ٹی ای پی اے پر پیش رفت کا جائزہ لیں گے
حکومت ہند کے تجارت اور صنعت، صارفین کے امور، خوراک اور عوامی نظام تقسیم اور ٹیکسٹائل، مرکزی وزیر جناب پیوش گوئل 10 سے 11 جولائی 2023 تک برطانیہ کا دورہ کریں گے۔ وزیر موصوف کا دورہ نہ صرف ہندوستان اور برطانیہ کے درمیان جاری آزاد تجارتی معاہدے پر توجہ مرکوز کریں گے بلکہ وہ یورپی فری ٹریڈ ایسوسی ایشن  کے رکن ممالک کے وزراء سے بھی ملاقات کریں گے تاکہ ای ایف ٹی اے کے ساتھ تجارتی اور اقتصادی شراکت داری کے معاہدے  کی پیشرفت پر تبادلہ خیال کیا جا سکے۔
یہ دورہ ایک اہم موڑ پر آیا ہے، کیونکہ ہندوستان اور برطانیہ دونوں اپنے اقتصادی تعلقات کو وسعت دینے اور باہمی تجارت کو بڑھانے کے مواقع تلاش کرنے کے لیے پرعزم ہیں۔ اس دورے کا مقصد ،ایف ٹی اے کے مذاکرات کی رفتار کے ساتھ، بات چیت کو مزید آگے بڑھانا اور ایک جامع اور باہمی طور پر فائدہ مند معاہدے کی راہ ہموار کرنا ہے جو اقتصادی ترقی کو آگے بڑھائے گا اور دونوں ممالک کے درمیان تعلقات کو مضبوط کرے گا۔
دورے کے دوران، تجارت اور صنعت کے وزیر اپنے برطانیہ کے ہم منصبوں کے ساتھ اعلیٰ سطحی ملاقاتیں کریں گے جن میں بین الاقوامی تجارت کے سیکرٹری آف اسٹیٹ کے علاوہ مختلف شعبوں اور صنعتوں کے نمائندے بھی شامل ہیں۔ یہ ملاقاتیں تجارتی رکاوٹوں کو دور کرنے، سرمایہ کاری کو فروغ دینے اور ٹیکنالوجی، اختراعات، اور دانشورانہ املاک کے حقوق جیسے شعبوں میں زیادہ سے زیادہ تعاون کو فروغ دینے پر توجہ دینے کے ساتھ،ایف ٹی اے مذاکرات کی اہم ترجیحات اور مقاصد پر تبادلہ خیال کرنے کا موقع بھی فراہم کریں گی۔
مزید برآں، وزیر موصوف ،ای ایف ٹی اے کے رکن ممالک  کے وزراء اورعہدیداران سے بھی ملاقات کریں گے تاکہ ای ایف ٹی اے کے ساتھ ٹی ای پی اے کے جاری مذاکرات میں ہونے والی پیش رفت کا جائزہ لیا جا سکے۔ ٹی ای پی اے کا مقصد، ہندوستان اور ای ایف ٹی اے کے رکن ممالک کے درمیان تجارتی اور اقتصادی تعاون کو بڑھانا ہے، جس سے سرمایہ کاری میں اضافہ، تجارتی رکاوٹوں میں کمی، اور زیادہ سے زیادہ مارکیٹ تک رسائی کے لیے سازگار ماحول کو فروغ دیا جائے۔
تجارت اور صنعت کے وزیر کا دورہ ،ہندوستانی حکومت کے اپنے بین الاقوامی شراکت داروں کے ساتھ فعال طور پر مشغول ہونے اور اقتصادی پیشرفت اور ترقی کے مواقع تلاش کرنے کے عزم کی نشاندہی کرتا ہے۔ یہ مضبوط اور باہمی طور پر فائدہ مند تجارتی تعلقات استوار کرنے کے عزم کی عکاسی کرتا ہے جس سے نہ صرف ہندوستان اور برطانیہ دونوں کی معیشتوں کو فائدہ پہنچے گا بلکہ ان کے متعلقہ شہریوں کی مجموعی خوشحالی اور فلاح و بہبود میں بھی مدد ملے گی۔
قبائیلی امور کی وزارت
اکلویہ ماڈل رہائشی اسکولوں کے لئے سالانہ بجٹ کی تخصیص
نئی دلّی، 11 جولائی/ قبائلی امور کے مرکزی وزیر جناب ارجن منڈا نے گزشتہ روز ایک تحریری جواب میں راجیہ سبھا کو مطلع کیا کہ اکلویہ ماڈل رہائشی اسکول  ” آئین کی دفعہ 275  کے تحت امداد“ کے ذریعہ دیئے گئے فنڈ کے تحت سرگرمیوں کا حصہ ہیں ۔ 2018-19 کے دوران ای ایم آر ایس کے لئے ایک علیحدہ اسکیم وضع کی گئی تھی، جس کے لئے 2019-20 کے دوران ٹوکن کا عمل شروع کیا گیا ہے۔ لہذٰا، رواں سال میں ای ایم آر ایس کو ” آئین کی دفعہ 275 کے تحت امداد“کے ذریعہ فنڈ مہیا کرائے جا رہے ہیں۔ ای ایم آر ایس کے لئے بجٹ تخصیص اسکولوں میں طلباء کی تعداد اور نئے اسکولوں کی منظوری کو مد نظر رکھتے ہوئے کی جاتی ہے۔
فنڈ کے استعمال کی با قاعدہ نگرانی فزیکل پروگریس رپورٹس، استعمال کے سرٹی فکیٹ، مختلف سطحوں پر جائزہ میٹنگوں اور وزارت سے افسران کے موقع پر معائنوں کے ذریعہ کی جاتی ہے۔
۔۔۔۔۔۔
U.3060
(Visitor Counter : 34
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 15.04 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
15,04,95,845
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 15.04 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سٹرک ٹرانسپورٹ اور شاہراہوں کی وزارت
سڑک نقل وحمل کی وزارت نے ای- آفس کے ذریعے فیس سے متعلق نوٹیفکیشن کی اشاعت کا عمل شروع کرنے اور چیک لسٹ ٹمپلیٹ کو لازمی طور پر پُر کرنے کیلئے معیاری آپریٹنگ ضابطے ایس او پی جاری کیے
سڑک نقل وحمل اور شاہراہوں کی وزارت نے ای- آفس کے ذریعے فیس سے متعلق نوٹیفکیشن کی اشاعت کاعمل شروع کرنے اور چیک لسٹ ٹمپلیٹ کولازمی طور پر مکمل پُر کرنے کیلئے معیاری آپریٹنگ ضابطے  جاری کی ہے۔ ایس او پی فوری طور سے لاگو ہوگیا ہے۔ اس میں بی او ٹی اور ای پی سی پروجیکٹوں کے تحت یوزر فیس نوٹیفکیشن کیلئے ایک ٹمپلیٹ بھی فراہم کیا گیا ہے۔
ایسا فیس تجاویز کو پیش کرنے کیلئے ایک یکساں فریم ورک تیار کرنے کے مقصد سے کیا گیا ہے۔ وزارت کے ٹول شعبے نے فیس سے متعلق نوٹیفکیشن کو جاری کرنے کیلئے ہر اہم تفصیلات کو شامل کرتے ہوئے ای-آفس کے ساتھ مربوط ایک جامع چیک لسٹ تیار کی ہے۔اس میں فیس نوٹیفکیشن کے عمل کیلئے ضروری تمام اہم کلیدی تفصیلات کا احاطہ کیا گیا ہے۔ اس طرح کی سبھی تجاویز اب لازمی طور سے پُر کی گئی اس جانچ فہرست کے ساتھ ای-آفس کے توسط سے جمع کیے جائیں گے۔ اس سے پروجیکٹوں سے متعلق ادھورے تفصیلات کے سبب ہونے والی تاخیر کو کم کیا جاسکے گا اور ٹول فیس سے متعلق نوٹیفکیشن کی اشاعت میں بھی تیزی آئے گی۔
-----------------------
م ن۔م ع۔ ع ن
U NO: 3790
(Visitor Counter : 106
وزارت دفاع
انڈمان اور نکوبار کمانڈ میں مشترکہ فوجی مشق'ایکس کوَچ' اختتام پذیر ہوا
انڈمان اور نکوبار کمانڈ  نے بڑے پیمانے پر مشترکہ فوجی مشق 'ایکس کوَچ' کا انعقاد کیا ، جس میں فوج، بحریہ، فضائیہ اور کوسٹ گارڈ کے فوجی ساز و سامان شامل تھے۔ اس مشق کا آغاز 23 فروری 2023 کوہوا تھا اور یہ 07 اپریل 2023 کو اختتام پذیر ہوئی۔
مشق کا مقصد مشترکہ جنگی صلاحیتوں اور معیاری آپریٹنگ طریقہ کار  کو بہتر بنانا اور افواج کے درمیان باہمی تعاون اور آپریشنل ہم آہنگی کو فروغ دینا تھا۔ فوج کے 'شتروجیت بریگیڈ' ، آرمڈ فورسز اسپیشل آپریشنز ڈویژن ، بحریہ کی اسپیشل فورسز اور اے این سی کے بحری و بری دونوں کی کاروائیوں کے لیے تربیت یافتہ دستوں نے انڈمان اور نکوبار جزائر کے ایک دور دراز جزیرے پر خشکی اور پانی میں لینڈنگ، ایئر لینڈڈ آپریشنز، ہیلی بورن آپریشن اور خصوصی افواج کی تیزی سے شمولیت جیسی کثیر جہتی مشق میں حصہ لیا ۔
'ایکس کوَچ' مشق نے ہندوستان کے سمندری مفادات کے تحفظ اور جزائر انڈمان اور نکوبار کی سلامتی کو یقینی بنانے کے لیے مسلح افواج کی صلاحیتوں اور تیاریوں کا مظاہرہ کیا۔ مشق نے ایک پیچیدہ اور متحرک ماحول میں کامیاب مشترکہ آپریشن کرتے ہوئے اے این سی کے مختلف دستوں کے درمیان پیشہ ورانہ مہارت اور ہم آہنگی کو مؤثر طریقے سے ظاہر کیا۔
انڈمان اور نکوبار کمانڈ کے کمانڈر ان چیف لیفٹیننٹ جنرل اجے سنگھ اس مشق کے دوران تیز رفتار ردعمل کی صلاحیتوں کے متاثر کن مظاہرےکا مشاہدہ کیا ۔ انہوں نے فوجیوں کے پیشہ ورانہ طرز عمل اور کامیاب آپریشن کی ستائش کی ۔ انہوں نے کہا کہ اس طرح کی مشقوں کے ذریعہ خطے میں امن اور سلامتی کو فروغ دیتے ہوئے ، ملک اپنی دفاعی صلاحیتوں کو مسلسل مضبوط کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3882
(Visitor Counter : 79
بجلی کی وزارت
نیتر این ٹی پی سی ،نیتی آیوگ اور کاربن کے اخراج کو روکنے اور اس کے استعمال سے متعلق مہارت کے قومی مرکز  ، آئی آئی ٹی بامبے نے‘ سی او 2جیولوجیکل اسٹوریج پوٹینشل’کے جائزے کو لانچ کیا
نیتی آیوگ،نیتر این ٹی پی سی اور کاربن کے اخراج کو روکنے اور اس کے استعمال سے متعلق مہارت کے قومی مرکز  ، آئی آئی ٹی بامبے نے22نومبر 2022 کو ‘ سی او 2جیولوجیکل اسٹوریج پوٹینشل’کے جائزے کو لانچ کیا
نیتی آیوگ کے زیر اہتمام نیتر این ٹی پی سی اور کاربن کے اخراج کو روکنے اور اس کے استعمال سے متعلق مہارت کے قومی مرکز  ، آئی آئی ٹی بامبے نے نیتی آیوگ میں ‘ سی او 2جیولوجیکل اسٹوریج پوٹینشل’کے جائزے کو لانچ کیا۔
اس پہل کے ایک حصے کے طور پرہندستان میں کول بیڈ میتھین سے مالامال چنیدہ کول فیلڈز میں سی او 2 کے ذخیرے کے امکان کا جائزہ لیا جائے گا جس میں این ٹی پی سی میں دستیاب ذخائر کا احاطہ بھی کیا جائے گا۔ اس پہل کو بارہ ماہ کی مدت میں مکمل کیا جائے گا۔
اس کے نتیجے میں ہندستان کے چنیدہ کول فیلڈز کے لئے ایک ‘سی او 2 اسٹوریج ایٹلس’تیار ہوگا اور یہ توانائی کی منتقلی کے سفر میں اہم رول ادا کرنے کے این ٹی پی سی کی عہد بندی کا ایک حصہ ہے۔ کیونکہ ملک‘ نیٹ زیرو’کا ہدف اور دیگر ماحولیاتی مقاصد حاصل کرنے کے لئے آگے بڑھ رہا ہے۔
کاربن کےاخراج کور وکنا ، اس کا استعمال اور ذخیرہ کرنا ،کاربن کے کم اخراج والی توانائی کی معیشت کی جانب منتقلی کےواسطے سہولت فراہم کرانےکی سی او 2 کے اخراج کو کم کرنےاور کاربن کے اخراج کو ‘نیٹ زیرو ’سطح تک لانے کی ہندستان کی حکمت عملی کاایک اہم حصہ ہے۔
اس موقع پر نیتی آیوگ کے رکن ڈاکٹر وی کے سارسوت ، این ٹی پی سی کے ڈائریکٹر این سی او ای سی سی یو کے کنوینر پروفیسر وکرم وشال اور نیتی آیوگ کے این ٹی پی سی کے دیگر سینئر افسران بھی موجود تھے۔